Suchinthana/ta-wikipedia huggingface dataset:
இரேனியம்(IV) ஆக்சைடு

இரேனியம்(IV) ஆக்சைடு அல்லது இரேனியம் ஈராக்சைடு (Rhenium(IV) oxide or Rhenium dioxide ) என்பது ReO2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். சாம்பல் கலந்த கருப்பு நிறத்தில் ஆய்வக வினையூட்டியான இப்படிகத் திண்மம்  ஒரு வினையூக்கியாகப் பயன்படுத்தப்படுகிறது. உரூத்தைல் படிகவமைப்பை  இரேனியம்(IV) ஆக்சைடு ஏற்றுள்ளது.

தொகுப்பு மற்றும் வினைகள் 

இணைவிகிதச்சமமாதல் வினையின் வழியாக இச்சேர்மம் உருவாகிறது.

2 Re2O7 + 3 Re → 7 ReO2

உயர் வெப்பநிலைகளில் இது விகிதச்சமமாதலின்மை அடைகிறது.

7 ReO2 → 2 Re2O7 + 3 Re

கார ஐதரசன் பெராக்சைடு மற்றும் ஆக்சிசனேற்றும் அமிலங்கள் ஆகியனவற்றுடன் வினைபுரிந்து பெர் இரேனேட்டுக்களாக உருவாகிறது. உருகிய சோடியம் ஐதராக்சைடுடன் வினைபுரிந்து சோடியம் இரேனேட்டு|சோடியம் இரேனேட்டாக]] உருவாகிறது.

2 NaOH + ReO2 → Na2ReO3 + H2O

மேற்கோள்கள் 

இரேனியம்(IV) சேர்மங்கள்
தாண்டல் உலோக ஆக்சைடுகள்
ஆக்சைடுகள்
தங்குதன் ஐந்தாக்சைடு

தங்குதன் ஐந்தாக்சைடு (Tungsten pentoxide) என்பது W2O5 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பண்டைய நூல்களில் இது சேர்மமாகக் குறிப்பிடப்பட்டிருந்தாலும் W18O49 என்ற  வேதி விகிதவியல் அளவுகள் நிருபிக்கப்பட்டுள்ளன. சிலவேளைகளில் இச்சேர்மம் நீலக்கனிமம் என்றும் அழைக்கப்படுகிறது. தங்குதன் மூவாக்சைடும் தங்குதன் உலோகமும் 700° செ வெப்பநிலையில் வினைபுரிந்து இந்த நீலநிறத் திண்ம  தங்குதன் ஐந்தாக்சைடு உருவாகிறது.

தங்குதனின் இடையின ஆக்சைடுகள் 
தங்குதன் மூவாக்சைடும் தங்குதன் உலோகமும் வினைபுரியும் போது வழக்கத்திற்கு மாறான பல இடையின ஆக்சைடுகள் , W20O58, W24O70. W18O49  போன்றவை தோன்றுகின்றன.  இவற்றில் எண்முக மற்றும் ஈரைங்கூம்பு உலோக ஒருங்கிணைவுகளை ஆக்சிசன் அணுக்கள் ஏற்படுத்துகின்றன.

இவற்றையும் காண்க 
தங்குதன்(III) ஆக்சைடு
தங்குதன்(IV) ஆக்சைடு
தங்குதன்(VI) ஆக்சைடு

மேற்கோள்கள் 

 

ஆக்சைடுகள்
தங்குதன்(V) சேர்மங்கள்
தாண்டல் உலோக ஆக்சைடுகள்
பலேடியம்(II) புரோமைடு

பலேடியம்(II) புரோமைடு (Palladium(II) bromide) என்பது PdBr2 என்ற மூலக்கூற்று வாய்ப்பாடு கொண்ட  ஒரு கனிம வேதியியல் சேர்மமாகும். பலேடியம் மற்றும் புரோமின் சேர்ந்து இச்சேர்மம்  உருவாகிறது. பலேடியம் சேர்மங்களின் தொடக்கப் பொருளான பலேடியம்(II) குளோரைடை விட பலேடியம்(II) புரோமைடு குறைவாக அறியப்பட்டாலும்  வணிகரீதியாகவும் கிடைக்கிறது. குளோரைடைப் போலவே பலேடியம் புரோமைடும் நீரில் கரைவதில்லை. ஆனால்,  அசிட்டோநைட்ரைலுடன் சேர்த்து சூடாக்கும் போது கரைந்து ஒருபடித்தான அசிட்டோநைட்ரைல் வேதியியல் கூட்டு விளைபொருளைத் தருகிறது:

 PdBr2 + 2 MeCN → PdBr2(MeCN)2

மேற்கோள்கள் 

 

பலேடியம் சேர்மங்கள்
புரோமைடுகள்
உலோக ஆலைடுகள்
பிளாட்டினம் குழு ஆலைடுகள்
தமிழ்நாடு தொழிற் கூட்டுறவு வங்கி

தமிழ்நாடு தொழிற் கூட்டுறவு வங்கி (Tamilnadu Industrial Cooperative Bank - “TAICO Bank”), இந்தியாவில்  அமைந்த முதல் தொழிற் கூட்டுறவு வங்கியாகும். இதன் தலைமையகம் சென்னையில் உள்ளது. இவ்வங்கி தமிழ்நாடு முழுவதும் 44 கிளைகளுடன் கூடியது.இவ்வங்கி தமிழ்நாட்டில் உள்ள அனைத்து தொழிற் கூட்டுறவு சங்கங்களுக்கு தேவையான நிதி வழங்குவதே இதன் நோக்கமாகும்.

சென்னை மாகாணத்தின் முன்னாள் தொழிற்துறை அமைச்சரும், முன்னாள் இந்தியக் குடியரசுத் தலைவருமான ஆர். வெங்கட்ராமனின் முயற்சியால், இவ்வங்கி செப்டம்பர் 1961 அன்று, தமிழ்நாடு கூட்டுறவு சங்கங்களின் சட்டப்படி பதிவு செய்யப்பட்டு, 1962 முதல் தனது பணிகளை துவக்கியது. 

தமிழ்நாடு அரசின் தொழில் மற்றும் வணிகத்துறை ஆணையாளரின் வழிகாட்டுதலின் படி இவ்வங்கி செயல்படுகிறது. வங்கியின் தலைமையகம் சென்னை, எழும்பூரில் உள்ள சி எம் டி. ஏ., வளாகத்தில் தரை தளத்தில் செயல்படுகிறது.

பணிகள்
 தொழிற் கூட்டுறவுச் சங்கங்களுக்கு கடன்கள் மற்றும் முன்பணங்கள் வழங்குதல்
 பொது மக்கள், அரசு நிறுவனங்கள் மற்றும் கோயில்களிடமிருந்தும் வைப்பு நிதிகள் பெறுதல்
 பொது மக்களுக்கு பாதுகாப்பு பெட்டகங்களை வாடகைக்கு விடுதல்
 பொது மக்களுக்கு நகைக்கடன், தனிநபர் கடன், அடமானக் கடன்கள் வழங்குதல்
 வரைவோலைகள் வழங்குதல்
 காப்புறுதி பத்திரங்களை விற்றல்
 தொழில் முனவர்களுக்கு தேவையான ஆலோசனைகள் வழங்குதல்

உறுப்பினர்கள்
தமிழ்நாட்டில் உள்ள அனைத்து  மாவட்ட, வட்ட மற்றும் தொடக்க தொழிற் கூட்டுறவுச் சங்கங்கள்

நிர்வாகம்
24. செப்டம்பர் 2013 முதல் உறுப்பினர்களால் தேந்தெடுக்கப்பட்ட நிர்வாகக் குழுவினரால் இவ்வங்கியின் நிர்வாகம் செயல்படுகிறது.

மேற்கோள்கள்

வெளி இணைப்புகள்
 தமிழ்நாடு தொழிற் கூட்டுறவு வங்கியின் அதிகாரப்பூர்வமான இணையதளம்

கூட்டுறவு
கூட்டுறவு சங்க இலாபப் பிரிவினை

கூட்டுறவு சங்க இலாபப் பிரிவினை, தமிழ்நாடு கூட்டுறவு சங்கங்களின் சட்டம், 1983 மற்றும் தமிழ்நாடு கூட்டுறவு சங்கங்களின் விதிகள், 1988 இன் படி மற்றும் சங்கத்தின் துணை விதிகளின்படியும், (by-law) ஒரு கூட்டுறவு சங்கம், வரிகள் மற்றும் சட்டபூர்வமான ஒதுக்கீடுகளுக்குப் பிறகு, ஈட்டிய நிகர இலாபத்தை சங்கத்தின் பொதுக்குழு கூட்டத்தின் தீர்மானத்தின்படி பிரிவினை செய்ய வேண்டும்.

இலாபப் பிரிவினை
ஒரு கூட்டுறவு சங்கம் ஓர் ஆண்டில் ஈட்டிய நிகர லாபத்தில் கீழ் கண்டவற்றுக்கு நிதிகள் ஒதுக்க வேண்டும். இதில் கூட்டுறவு வளர்ச்சி நிதி, கூட்டுறவு கல்வி நிதி, சேம  நிதிக்கு கட்டாயம் ஒதுக்கீடு செய்ய வேண்டு.

 கூட்டுறவு வளர்ச்சி நிதி                                                 3%
 கூட்டுறவு கல்வி நிதி                                                   2%
 சேமநிதி                          20%
 உறுப்பினர் பங்கு ஈவுத்தொகை அதிக பட்சம்    12% முதல் 14% வரை
 ஊழியர் மிகை ஊதியம் (போனஸ்)
 கட்டிட நிதி                        10%
 பொதுநல நிதி                       10%
 பங்கு ஈவு சமப்படுத்தும் நிதி         10%
 மீதமுள்ள இலாபத்தை சங்கத் துணை விதிகளில் கூறியுள்ள நிதிகளுக்கு ஒதுக்க வேண்டும் 
 அதிலும் மீதமிருக்கும் இலாபத்தை சேமநிதியில் சேர்க்க வேண்டும்.

இலாபப் பிரிவினை நிதிகளை முதலீடு செய்தல் அல்லது செலுத்துதல் 
 கூட்டுறவு வளர்ச்சி நிதி மற்றும் கூட்டுறவு கல்வி நிதியை தமிழ்நாடு கூட்டுறவு ஒன்றியத்திற்கு செலுத்த வேண்டும்.
 சேமநிதியை, சங்கத்திற்கு நிதி உதவி வழங்கும் மாவட்ட மத்திய கூட்டுறவு வங்கியில் முதலீடு செய்ய வேண்டும்.
 பங்கு ஈவுத்தொகையை உறுப்பினர்களுக்கு பட்டுவடா செய்ய வேண்டும்.

மேற்கோள்கள்

கூட்டுறவு
1973 இயிப்ட் ஏர் வானூர்தி 741 விபத்து

இயிப்ட் ஏர் வானூர்தி 741 (EgyptAir Flight 741) எனப்படும் இலியூஷின் Il-18D வகை வானூர்தி 1973இல் சனவரி 29ஆம் திகதி, கெய்ரோ சர்வதேச வானூர்தித் தளத்திற்கும், நிகோசியா சர்வதேச வானூர்தித் தளத்திற்கும், இடையிலான கிறேனியா மலைத்தொடர்ப் (Kyrenia Mountain Range) பகுதியில் விபத்துக்குள்ளானது. இந்த விபத்தில், 7 விமான ஊழியர்கள் உட்பட பயணித்த 37 பேரும் பலியானார்கள்.      இயிப்ட் ஏர் (எகிப்துஏர்) வானூர்தி நிறுவனம், புதிதாக நிறுவப்பட்டு இது நான்காவது விபத்தாகும்.

பாதித்தோர் பட்டியல்

மேற்கோள்கள்  

1973 இல் வானூர்தி விபத்துகளும் நிகழ்வுகளும்
கற்பகம் உயர்கல்விக் குழுமம்

கற்பகம் உயர்கல்விக் குழுமம் இந்தியாவின் கோயம்புத்தூர் மாவட்டத்தில் செயற்பட்டுவரும் தனியார் நிகர்நிலைப் பல்கலைக்கழகம் ஆகும்.
 பல்கலைக்கழக மானியக் குழு (UGC) மற்றும் அகில இந்திய தொழில்நுட்பக் கல்விக் குழுவின் (AICTE) அனுமதியுடன் செயற்பட்டு வருகிறது.

மேற்கோள்கள்

இதனையும் காண்க 
 கோயம்புத்தூர் மாவட்டத்திலுள்ள கல்வி நிலையங்கள்

வெளி இணைப்புகள் 

தமிழ்நாட்டுப் பல்கலைக்கழகங்கள்
கோயம்புத்தூரிலுள்ள பல்கலைக்கழகங்களும் கல்லூரிகளும்‎
நிகர்நிலைப் பல்கலைக்கழகங்கள்
இரண்டாம் பாஜி ராவ்

இரண்டாம் பாஜி ராவ் (Baji Rao II)  (10 சனவரி 1775  – 28 சனவரி 1851), மராத்திய பேரரசின் இறுதி பேஷ்வாக 1796 முதல் 1818 முடிய ஆட்சி செலுத்தியவர். 1817–1818இல் நடந்த மூன்றாம் ஆங்கிலேய மராட்டியப் போரில், மராத்திய ஆட்சிப் பகுதிகளை பிரிட்டனின் கம்பெனி அட்சியிடம் இழந்தவர். 
 
ஆட்சியை இழந்த பாஜி ராவ், உத்தரப் பிரதேசம், பித்தூரில், ஆங்கிலேயர்களால் தங்க வைக்கப்பட்டு, ஆண்டுக்கு 80,000 பிரிட்டன் பவுண்டு ஸ்டெர்லிங் ஓய்வூதியமாக பெற்றுக் கொண்டு வாழ்ந்தார். குழந்தை இல்லாத பாஜி ராவ், நானா சாகிப் என்பவரை தத்தெடுத்து வளர்த்தார்.
டல்ஹவுசி பிரபு கொண்டு வந்த அவகாசியிலிக் கொள்கையின்படி பிரித்தானிய கம்பெனி ஆட்சி இவருக்கு ஓய்வூதியம் வழங்குவதை நிறுத்திவிட்டது.

மேலும் காண்க
நானா சாகிப்

மேற்கோள்கள்

1775 பிறப்புகள்
1851 இறப்புகள்
மராத்தியர்கள்
இரண்டாம் ஆங்கிலேய மராத்தியப் போர்

இரண்டாம் ஆங்கிலேய மராத்தியப் போர் (Second Anglo-Maratha War - 1803–1805), பிரித்தானி கம்பெனி ஆட்சியாளர்களுக்கும், மராத்தியப் பேரரசுக்கும் இடையே 1803-1805ஆம் ஆண்டில், மத்திய இந்தியாவின் புந்தேல்கண்ட் பகுதியில் நடந்த போரில்  மராத்திய அரசு தோல்வியடைந்தது.

பின்னணி
1802இல்  பேஷ்வா இரண்டாம் பாஜி ராவ், இந்தூர் இராச்சியத்தின் மன்னர் யஷ்வந்த்ராவ் ஹோல்கருடன் பூனாவில் நடந்த போரில் தோல்வி அடைந்தார். தோல்வி அடைந்த இரண்டாம் பாஜி ராவ் ஆங்கிலேயேர்களுடன் 1802இல் துணைப்படைத் திட்டத்தில்  சேர்ந்தார்.  நான்காம் ஆங்கிலேயே - மைசூர் போரின் முடிவில் மைசூர் அரசை தங்கள் வழிக்கு கொண்டு வந்த ஆங்கிலேயேர்கள், மெதுவாக மராத்தியப் பேரரசை தங்கள் வழிக்கு கொணர முயன்றனர்.

மராத்திய கூட்டமைப்பு நாடுகளான  புனே இராச்சியத்தின் பேஷ்வாக்கள், பரோடா அரசின் கெயிக்வாட்டுகள், குவாலியரின் சிந்தியாக்கள்,  இந்தூரின் ஹோல்கர்கள் மற்றும் போன்சலே வம்ச நாக்பூர் மன்னர்கள் ஒற்றுமையின்மையின்றி செயல்பட்டனர்.

போர்
குவாலியரின் சிந்தியா, நாக்பூரின் போன்ஸ்லே மற்றும் பீரார் அரசுகள் கிழக்கிந்திய கம்பெனியின் துணைப்படை திட்டத்தை எதிர்த்தனர்.

செப்டம்பர் 1803இல் குவாலியரின் சிந்தியா அரசு, தில்லியில் நடந்த போரில் கிழக்கிந்திய கம்பெனி படையிடம் தோல்வி அடைந்தது. 29 நவம்பர் 1803இல் நாக்பூரின் போன்ஸ்லே அரசு, ஆர்தர் வெல்லஸ்லி படையிடம் தோற்றது. இந்தூர் அரசின் ஹோல்கர் கிழக்கிந்திய கம்பெனியின் துணைப்படைத் திட்டத்தில் சேர்ந்தார்.

போரின் முடிவுகள்
17 டிசம்பர் 1803இல் செய்து கொண்ட ஒப்பந்தப்படி, இரண்டாம் இராகோஜி போன்ஸ்லே, கட்டக், பலாசோர்,  மேற்கு மிட்னாபூர் மற்றும் கிழக்கு மிட்னாபூர் மாவட்டப்  பகுதிகளை கிழக்கிந்திய கம்பெனியிடம் இழந்தது.

30 திசம்பர் 1803இல் செய்து கொண்ட  வசாய்  ஒப்பந்தப்படி, குவாலியரின் தௌலத் சிந்தியா, குர்குவான், ரோத்தக், ஆக்ரா, புந்தேல்கண்ட், பரூச், அகமதாபாத் மற்றும் குஜராத்தின் சில பகுதிகளை கிழக்கிந்திய கம்பெனியிடம் இழந்தது.

24 திசம்பர் 1805இல் செய்து கொண்ட ஒப்பந்தப்படி, இந்தூர் மன்னர் யஷ்வந்த்ராவ் ஹோல்கர், கிழக்கிந்திய கம்பெனிக்கு ஆண்டுதோறும்  கப்பத் தொகை செலுத்திக் கொண்டு, கிழக்கிந்திய கம்பெனி ஆட்சிக்குட்பட்டு, தன்னுடைய அரசை தக்க வைத்துக் கொண்டார்.

மேலும் காண்க
 ஆங்கிலேய-மராட்டியப் போர்கள்
 மராத்திய கூட்டமைப்பு

அடிக்குறிப்புகள்

மேற்கோள்கள்

வெளி இணைப்புகள்

குசராத் வரலாறு
19 ஆம் நூற்றாண்டுப் போர்கள்
பிரித்தானியக் கிழக்கிந்தியக் கம்பனி போர்கள்
மராட்டியப் பேரரசு
ஆகத்து 1923 எயார் பார்மன் கோலியாத் மோதல்

ஆகத்து 1923 எயார் பார்மன் கோலியாத் மோதல் 1923இல்  ஆகத்து 27ஆம் நாள் இயந்திரக் கோளாறு காரணமாக எயார் பார்மன் கோலியாத் வகை வானூர்தி கட்டுபாட்டையிழந்ததால் நேர்ந்த விபத்து. இவ்விபத்தில் பயணிகளில் ஒருவர் கொல்லப்பட்டார். ஒன்பது பேர் காயமடைந்தனர். இது, ஐக்கிய இராச்சியத்தின்  கென்ட் கிழக்கு மல்லிங் (East Malling, Kent) என்ற இடத்தில் நடந்தபோது, வானூர்தியில் 2 ஊழியர்களோடு 11 பயணிகளும் மொத்தம் 13 பேர் இருந்தாதாக அறியப்பட்டது.[

மேற்கோள்கள்

உப இணைப்புகள்
 Watch August 1923 Air Union Farman Goliath Crash Video
 World Airline News

1923 இல் வானூர்தி விபத்துகளும் நிகழ்வுகளும்
மராத்திய அரச குலங்கள் மற்றும் அரசுகள் பட்டியல்

மராத்திய அரச குலங்கள் மற்றும் அரசுகள் பட்டியல், விடுதலைக்கு முந்தைய பிரித்தானிய இந்தியாவில் ஆட்சி செய்த மராத்திய வம்சத்தினர் ஆண்ட இராச்சியங்களின் விவரம்;

மராத்திய வம்சத்தினர் ஆண்ட மராத்திய அரசுகள்

மராட்டியத்தில் இருந்த பிற மராத்திய அரசுகள்

இதனையும் காண்க
 ரகோஜி போன்சலே
 மராத்திய கூட்டமைப்பு
 பேஷ்வா
 இந்திய மன்னராட்சி அரசுகளின் பட்டியல்

மேற்கோள்கள்

மராட்டியப் பேரரசு
மகாராட்டிர வரலாறு
இந்திய அரச மரபுகள்
எய்ட்கின் பென்ஸ்

எய்ட்கின் பென்ஸ்  (Aitken Spence, ஸ்கொட்லாந்து உச்சரிப்பு: , சிங்களம்: එයිට්කින් ස්පෙන්ස්) ஓர் இலங்கைப் பொதுப் பங்கு நிறுவனம் ஆகும். இதன் வணிக நடவடிக்கைகளை  தென்னாசியா, மத்திய கிழக்கு, ஆபிரிக்கா, பசுபிக் பகுதிகளில் மேற்கொள்கிறது. இது கொழும்புப் பங்குப் பரிவர்த்தனை யில் 1983ஆம்  ஆண்டு முதல் நிரற்படுத்தப்பட்டு வருகிறது. இதன் முதன்மையான வணிக ஈடுபாடுகள் விடுதிகள், பயண ஏற்பாடுகள், கப்பல் போக்குவரத்துச் சேவைகள், பெயர்ச்சியியல், மின்னுற்பத்தி ஆகிய துறைகளைச் சார்ந்து உள்ளன. . மேலும் இக்குழுமம் பெருந்தோட்டம், நிதிச் சேவைகள், தகவல் தொழினுட்பம், வணிகச் செயலாக்க அயலாக்கம், அறிவுச் செயலாக்க அயலாக்கச் சேவைகள், அச்சிடல், உயர்த்தி முகவர் சேவைகள், ஆடை உற்பத்தி, கட்டட அபிவிருத்தி போன்றவற்றிலும் குறிப்பிடத்தக்களவு முதலீடுகளை மேற்கொண்டுள்ளது.

எய்ட்கின் பென்ஸ்,  ஃபோர்ப்ஸ் இதழினால்  தொடர்ச்சியாக மூன்று ஆண்டுகளாக, ஐக்கிய அமெரிக்காவுக்கு அப்பால் ஒரு பில்லியன் அமெரிக்கத் தொலருக்கு உட்பட்ட ஆண்டு விற்பனையை மேற்கொள்ளும் பொதுப்பங்கு நிறுவனங்களுள் மிக வெற்றிகரமான பொதுப் பங்கு நிறுவனமாக  இனங்காணப்பட்டுள்ளது . எய்ட்கின் பென்ஸ்,  முதன்மை வெற்றியாளராகச் 2012ஆம் ஆண்டுக்கான சிறந்த பெருநிறுவனக் குடிமகன் விருதுகளில் இலங்கை வர்த்தக சம்மேளனத்தால் தெரிவுசெய்யப்பட்டது.

மேற்கோள்கள்

வெளியிணைப்புகள் 
 அலுவன்முறை இணையத்தளம்

பன்னாட்டு வணிக நிறுவனங்கள்
கேரள மாநில நுகர்பொருள் வினியோகக் கழகம்

வரையறுக்கப்பட்ட கேரள மாநில நுகர்பொருள் வினியோகக் கழகம் (Kerala State Civil Supplies Corporation Ltd.) கேரள மாநிலத்தில் பொது வினியோகத்திற்கு அரசுடமையில் உள்ள ஒரு தொழில் நிறுவனமாகும். இது பொதுவாக சப்ளெக்கோ என அறியப்படுகிறது. இது மாநிலம் முழுமைக்கும் உள்ள விற்பனை நிலையங்கள் வழியாக குறைந்த விலைக்கு நுகர்பொருட்களை வினியோகம் செய்கிறது. 1974-ல் உறுவாக்கப்பட்ட இந்நிறுவனம், கொச்சியை தலைமையிடமாக கொண்டு செயல்படுகிறது.

திறந்த சந்தையில் முதன்மை தேவைப்பொருட்களின் விலை உயர்வை கட்டுபடுத்துதல் என்பதனை முக்கிய நோக்கமாக கொண்டு தொடங்கப்பட்ட இந்நிறுவனம், அரசு திட்டத்தின் கீழ் இடைநிலை சந்தைகளின் வாயிலாக அரசு நிர்ணய மானிய விலையில் பொருட்களை வாங்கி நுகர்வோருக்கு விற்கிறது.

வெளியிணைப்புகள்
http://www.supplycokerala.com/whoiswho.asp 
http://kerala.gov.in/index.php?option=com_content&view=category&layout=blog&id=55&Itemid=330

மேற்கோள்கள்

கேரளம்
வெல்வெட் ஆப்பிள்

வெல்வெட் ஆப்பிள் அல்லது வெண்ணெய்ப் பழம் (சிங்கப்பூர் வழக்கு) (velvet apple, Diospyros blancoi) என்பது ஒரு மரமாகும். இம்மரத்தின் பழத்தை பிரித்த உடன் பாலாடைக்கட்டியின் மணம் வீசும். இந்தப் பழத்தின் நிறம் சிவப்பு கலந்த பழுப்பு நிறத்துடனும், இதன் சதை இளஞ்சிவப்பாகவும், மென்மையான கூழ்போன்று இருக்கும். இந்த மரங்கள் பிலிப்பீன்சை தாயகமாகக் கொண்டவை  என்றாலும், மைக்ரோனேசியத் தீவுகளில் உள்ள பலாவுலிம், இலங்கையின் மாத்தறை, காலி மாவட்டங்களின் பல பகுதிகளிலும் காணப்படுகின்றன. தமிழ்நாட்டில் நீலகிரி மாவட்டத்தில் பரலியாறு, கல்லாறு ஆகியப் பகுதிகளில் விளைகிறது. வெப்ப மண்டலத்திலும், மிதவெப்ப மண்டலத்திலும் வளரக்கூடிய இம்மரங்கள் சுமார் 100 அடி உயரம்வரை வளரக்கூடியன.

மேற்கோள்கள் 

பிலிப்பீனியத் தாவரங்கள்
இலங்கைத் தாவரங்கள்
பழ மரங்கள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்புத் தாவரங்கள்
செர்னோபில் அணு உலை விபத்து

செர்னோபில் அணு உலை விபத்து என்பது 1986 ஆம் ஆண்டு ஏப்ரல் 26 ஆம் நாள் அன்றைய சோவியத் ஒன்றியத்தின் உக்ரேனிலுள்ள பிப்யாட் என்னும் இடத்துக்கு அருகில் அமைந்திருந்த செர்னோபில் அணு உலையில் ஏற்பட்ட விபத்தைக் குறிக்கும்.

இங்கு நான்கு அணு உலைகள் இருந்தன. அவற்றில் ஒன்றின் நீர் குளிர்வு சாதனம் செயல்படாததன் காரணமாக, வெப்பம் அதிகரித்து, அணு உலையின் மையம் உருக ஆரம்பித்தது. 1986, ஏப்ரல் 26 அன்று அதிகாலை 1.23 மணியளவில் நேர்ந்த இந்த சம்பவம் தொடர்ந்து மூன்று மணி நேர வெப்பத்தின் காரணமாக , உருகுதலோடு, உலையில் உள்ள பிளாக்குகளைத் தீப்பற்ற செய்து வெடிக்கவும் வைத்தது. அதனால் சுமார் 20 வகையான கதிர் வீச்சுப் பொருள்கள் காற்று மண்டலத்தில் புகுந்தன. காற்று மண்டலத்தில் புகுந்த இக்கதிர் வீச்சுப் பொருள்கள் அங்கிருந்த நிலத்தில் விழுந்து சிதறின. இந்த கதிரியக்க வீழ் பொருள்கள் பத்து ஹிரோஷிமாக் குண்டுகளுக்கு சமமானதாக கருத்தப்படுகின்றது.

செர்னோபில் அணு உலையின் கதிர் வீச்சின் தன்மையை ஆராய பிரித்தானிய அறிவியல் அறிஞர்கள் ஆளில்லா பறக்கும் விமானம் மூலம் சோதனை நடத்துகிறார்கள்.

விளைவுகள் 
இது உலகின் மிக மோசமான அணு உலை விபத்து எனச் சொல்லப்படுகின்றது. அனைத்துலக அணு ஆற்றல் நிகழ்வு அளவீட்டில் 7 ஆவது நிலையை எட்டிய ஒரே விபத்தான இதன் விளைவாக மோசமான கதிரியக்கம் சூழலுக்குள் வெளியேறியது. இந்நிகழ்வின் போது ஏற்பட்ட வெடிப்பினால் 30 பேர் இறந்தனர். எனினும் இவ்விபத்தினால் ஏற்பட்ட பின்விளைவுகளினால் இறந்தவர் தொகை அதிகமாகும். 2000 நபர்கள் இறந்தனர். இரத்தக்குழாய் வெடித்து அதிக அளவு இரத்தப்போக்கு, உறுப்புச் சிதைவு, முடி கொட்டுதல், கண்புரை, இரத்தத்தில் இயல்புக்கு மாறான நிலைகள், தோல்புற்று நோய், சீழ்பிடித்து ரணமாதல், கதிர்வீச்சு நோய் முதலிய நோய்கள் உருவாகின. இதன் காரணமாகா காற்று நீர் ஆகியவற்றில் கதிரியக்க மாசு படிந்து  தாவரங்களையும், விலங்குகளையும் பாதித்தது. உயிரிகள் துன்புற்றன.

உலை வெடிப்புக்கு காரணம் 
செம்மையாக வடிவமைக்கப்படாத அணு உலை, பணியாளர்களின் கவனக்குறைவு, விபத்துக்கான எச்சரிக்கைக் கருவிகள் முன்கூட்டி எச்சரித்த போதும், கடமையில் காட்டிய மெத்தனம் ஆகியவைகளே விபத்தின் காரணமாக கூறப்படுகிறது.

இதையும் பார்க்க 
2011 செண்டாய் நிலநடுக்கமும் ஆழிப்பேரலையும்

மேற்கோள்கள்

அணு விபத்துக்கள்
1986 விபத்துகள்
மாங்கனீசு கார்பனேட்டு

மாங்கனீசு கார்பனேட்டு (Manganese carbonate) என்பது MnCO3 என்ற மூலக்கூற்று வாய்ப்பாடு கொண்ட  ஒரு கனிம வேதியியல் சேர்மமாகும். இயற்கையில் மாங்கனீசு கார்பனேட்டு  உரோடோகுரோசைட்டு என்ற கனிமமாகக் கிடைக்கிறது. 2005 ஆம் ஆண்டில் தோராயமாக 20000 மெட்ரிக் டன் கனிமம் உற்பத்தி செய்யப்பட்டது.

தயாரிப்பு மற்றும் பயன்கள் 
மாங்கனீசு உப்புகளின் நீர்த்த கரைசல்களை கார உலோக கார்பனேட்டுகளுடன் சேர்த்து வினைப்படுத்தினால்  தெளிவான இளஞ்சிவப்பு நிறத் திண்மமாக மாங்கனீசு கார்பனேட்டு வீழ்படிவாகிறது. இக்கார்பனேட்டு தண்ணீரில் கரைவதில்லை ஆனால் பெரும்பாலான கார்பனேட்டுகள் போல அமிலங்களுடன் சேர்த்து நீராற்பகுப்பு செய்யும் போது நீரில் கரையும் உப்புகளைக் கொடுக்கிறது.

மாங்கனீசு கார்பனேட்டு 200°செ வெப்பநிலையில் சிதைவடைந்து கார்பன் டை ஆக்சைடை வெளியேற்றி மாங்கனீசு(II) ஆக்சைடை கொடுக்கிறது. 
MnCO3   →   MnO  +  CO2

இம்முறை சில வேளைகளில் உலர் மின்கலன்களுக்கான மாங்கனீசு ஈராக்சைடு தயாரிப்பு மற்றும் பெர்ரைட்டுகள் தயாரிப்பிலும் பயன்படுத்தப்படுகிறது.

மாங்கனீசு குறைபாடுள்ள பயிர்களை சரிபடுத்தும் தாவர உரங்களுக்கான கூட்டுப் பொருளாக மாங்கனீசு கார்பனேட்டு பரவலாகப் பயன்படுகிறது. ஊட்டச்சத்து உணவு வகைகளிலும்  இது பயன்படுத்தப்படுகிறது.பீங்கான் பொருட்களுக்கு மெருகேற்றியாக, பெருக்கியாக மற்றும் திண்காறை கறைகளிலும் பயன்படுத்தப்படுகிறது. 
மருத்துவத் துறையில் இரத்த ஊக்கியாகவும் இது பயன்படுகிறது.

நச்சுத் தன்மை 
மாங்கனீசு துகள்கள் அல்லது ஆவியுடன்  நீண்ட நாட்கள் புழங்க நேர்ந்தால் நச்சுக்கு ஆட்படலாம். இப்பாதிப்பு மாங்கனீசம் என்றழைக்கப்படுகிறது.

மேற்கோள்கள்

கார்பனேட்டுகள்
மாங்கனீசு(II) சேர்மங்கள்
அக்டோபர் 1926 ஏர் யூனியன் பிலெரியெட் 155 தீவிபத்து

அக்டோபர் 1926 ஏர் யூனியன் பிலெரியெட் 155 தீவிபத்து (October 1926 Air Union Blériot 155 crash) என்பது ஏர் யூனியன் பிலெரியெட் 155(Air Union Blériot 155) வகை வானூர்தி 1926 ஆம் ஆண்டு, ஒக்டோபர் 2 ஆம் நாள் நடுவானில் தீப்பிடித்து, அவசரகால தரையிறக்க முயற்சியின்போது லே, கென்ட் (Leigh, Kent) என்னுமிடத்தில் மோதியதால் நிகழ்ந்த விபத்து. இந்த விபத்தில் வானூர்தி குழுவினர் இருவர், ஐந்து பயணிகள் உட்பட, மொத்தம் 7 பேர்,(அனைவரும்) கொல்லப்பட்டனர். சம்பவகாலத்தில் பிலெரியெட் 155 F-AICQ வானூர்தி, பறந்தநிலையில் தீப்பிடித்ததால் விமானிகள் அவசர தரையிறக்கம் செய்ய விழைந்த அதேநேரம் பலத்த காற்று வீசி வானூர்தி கட்டுபாடற்ற நிலையில் தளத்தில் வீழ்ந்து நொறுங்கியது. இது, வானூர்தியினுள் நிகழ்ந்த முதல் தீவிபத்து.

இழப்பு விவரம்

மேற்கோள்கள்

புற இணைப்புகள் 

1926 இல் வானூர்தி விபத்துகளும் நிகழ்வுகளும்
ஜாங்ஜியாஜி கண்ணாடி நடை பாலம்

ஜாங்ஜியாஜி கண்ணாடி நடை பாலம் (Zhangjiajie Glass Bottom Bridge)  சீனாவின் யுன்னான் மாகாணத்தில் யூண்டா மலைப் பகுதியில் உள்ள ஜாங்ஜியாஜி தேசிய பூங்காவில் 984 அடி உயரம், 1410  அடி நீளம்,  20 அடி அகலம் கொண்ட கண்ணாடியை அடிப்பாகமாக கொண்ட நடை பாலம் ஆகும். இதுவே உலகின் மிக உயரமான, நீளமான கண்ணாடியால் ஆன நடை பாலம் ஆகும். இப்பாலம் 20 செப்டம்பர் 2015 அன்று  பொதுமக்கள் உபயோகிக்க திறக்கப்பட்டது. 

இப்பாலத்தை இஸ்ரேலிய கட்டிட கலைஞர் ஹைம் டொடன் என்பவர் வடிவமைத்து எழுப்பியுள்ளார். ஒரே நேரத்தில் 800 பேர் இப்பாலத்தை கடக்கலாம்.

5 அக்டோபர் 2015 அன்று இப்பாலத்தில் கீறல்கள் தென்பட்டதால், இப்பாலத்தை கடக்க பார்வையாளர்களுக்கு அனுமதி மறுக்கப்பட்டுள்ளது.

மேற்கோள்கள்

சீனாவில் பாலங்கள்
அமோனியம் சீரியம்(IV) சல்பேட்டு

அமோனியம் சீரியம்(IV) சல்பேட்டு (Ammonium cerium(IV) sulfate) என்பது  (NH4)4Ce(SO4)4.2 H2O என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். ஆரஞ்சு நிறத்தில் திண்மமாகக் காணப்படும் இச்சேர்மம் ஒரு வலிமையான ஆக்சிசனேற்றியாக செயல்படுகிறது. இச்சேர்மத்தின் குறைப்புத் திறன்  +1.44 வோல்ட்டு ஆகும். சீரியம்(IV) சல்பேட்டு இச்சேர்மத்துடன் தொடர்புடைய சேர்மமாகும்.

அமைப்பு 

இச்சேர்மம் Ce2(SO4)88− எதிர்மின் அயனியைப் பெற்றுள்ளது என்று படிகவியல் ஆய்வுகள் தெரிவிக்கின்றன.இங்கு சல்பேட்டுத் தொகுதியைச் சேர்ந்த ஒன்பது ஆக்சிசன் அணுக்கள் உருச்சிதைந்த முப்பொதி முக்கோணப் பட்டகத்தில் சீரியம் அணுக்களுடன் ஒருங்கிணைப்பு கொண்டுள்ளன.

மேற்கோள்கள் 

சீரியம் சேர்மங்கள்
சல்பேட்டுகள்
அமோனியம் சேர்மங்கள்
ஆங்கிலம் பேசும் மக்கள் தொகை அடிப்படையில் நாடுகளின் பட்டியல்

இது ஒரு தாய்மொழியாவும் இரண்டாம் மொழியாகவும் ஆங்கிலம் பேசுவோரின் அடிப்படையில் அமைந்த ஆங்கிலம் பேசும் மக்கள் தொகை அடிப்படையில் நாடுகளின் பட்டியல் ஆகும்.

பட்டியல்

உசாத்துணை, குறிப்பு

வெளி இணைப்புகள் 
Eurobarometer report – Europeans and their languages, February 2006 (pdf). Only includes EU citizens aged 15 and above.
Eurobarometer report – Europeans and their languages, June 2012 (pdf). Only includes EU citizens aged 15 and above.

ஆங்கிலம்
1623

1623 (MDCXXIII) ஒரு ஞாயிற்றுக்கிழமையில் ஆரம்பமான ஒரு கிரிகோரியன் சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் புதன்கிழமையில் ஆரம்பமான ஒரு சாதாரண ஆண்டாகும்.

நிகழ்வுகள் 
 மார்ச் 9 - இந்தோனேசியாவின் அம்போனா தீவில் பிரித்தானியக் கிழக்கிந்திய நிறுவனத்தின் பத்து பணியாளர்களை (ஒன்பது சப்பானியர்கள், ஒரு போர்த்துக்கீசர்) டச்சுக் கிழக்கிந்தியக் கம்பனியினர் தூக்கிலிட்டனர்.
 சூலை - இங்கிலாந்தில் இருந்து மேலும் குடியேறிகளுடன் "புதிய பிளைமவுத்" குடியேற்றப்பகுதிக்கு வந்து சேர்ந்தது.
 ஆகத்து 6 - எட்டாம் அர்பன் 235வது திருத்தந்தையாக நியமிக்கப்பட்டார்.
 செப்டம்பர் 10 - நான்காம் முராட் (1623–1640) உதுமானியப் பேரரசர் ஆனார்.
 நவம்பர் 1 - அமெரிக்காவின் பிளைமவுத் குடியேற்றத் திட்டத்தில் இடம்பெற்ற தீயினால் பல கட்டடங்கள் சேதமடைந்தன.
 செயிண்ட் கிட்சும் நெவிசும் தீவில் இங்கிலாந்து முதற்தடவையாகக் குடியேற்றத்தை ஆரம்பித்தது..
 விலைம் சிக்கார்டு "கணக்கிடும் நேரகாட்டியை" வடிவமைத்தார். இது ஆரம்பகாலக் கணிப்பொறியாகும்.
 தொம்மாசோ கம்பனெல்லா சூரியனின் நகரம் என்ற மெய்யியல் ஆக்கத்தை வெளியிட்டார்.
 மதுரையில் முதலாம் முத்துவீரப்ப நாயக்கர் மன்னரின் ஆட்சி முடிவுக்கு வந்து, திருமலை நாயக்கரின் ஆட்சிக்காலம் ஆரம்பமானது.
 திருகோணமலைக் கோட்டை போர்த்துக்கேயரால் கட்டப்பட்டது.

பிறப்புகள் 
 சூன் 19 - பிலைசு பாஸ்கல், பிரெஞ்சு அறிவியலாளர் (இ. 1662)

இறப்புகள் 
 சூலை 8 - பதினைந்தாம் கிரகோரி (திருத்தந்தை) (பி. 1554)
 நவம்பர் 12 - யோசபாத்து, லித்துவேனியப் பேராயர் (பி.  1582)
 துளசிதாசர், இந்திய மெய்யியலாளர் (பி. 1532)

மேற்கோள்கள்

1623 நாட்காட்டி
உயிர் தரும் மரம் (நூல்)

உயிர் தரும் மரம் என்பது ஒரு குழந்தைகளுக்கான புத்தகம் ஆகும். இதை எழுதி, வரைந்தவர் ஷெல் சில்வர்ஸ்டீன் என்ற அமெரிக்கர் ஆவார். 1964இல் முதல் பதிப்பாக வெளியிடப்பட்டது. அது சில்வர்ஸ்டீசின் புகழ்பெற்ற புத்தகமாக மாறி, பல மொழிகளில் மொழிபெயர்க்கப்பட்டுள்ளது.
"குழந்தை இலக்கியத்தில் சிறந்த நெறிகாட்டும் புத்தகங்களில் ஒன்று." என்னும் அங்கிகாரம்பெற்ற புத்தகமாக கருதப்படுகிறது.  பன்னாட்டு அளவில்  பள்ளிக்கல்வியில் மழலையர் பள்ளிகளில் இரண்டாம் வகுப்புகளில்  இருந்து இந்நூல் குழந்தைகளுக்கு பாடமாக வைக்கப்படுகிறது.

பின்னணி 
சில்வர்ஸ்டீன் 'தன்னையே கொடுத்த மரம்' நூலை வெளியிடும் பதிப்பாளரை கண்டறிய மிகவும் சிரமப்பட்டார்.   சைமன் & ஸ்கஸ்டர் பதிப்பக ஆசிரியர் இதனை புத்தகமாக வெளியிட மறுத்தார்.  இது குழந்தைகளை வருத்தும், பெரியவர்களுக்கு மிகவும் எளியது என்று கருதினார். இறுதியில் ஹார்ப்பர் & ரோ பதிப்பாளர்களால் வெளியிடப்பட்டது.

கதைச் சுருக்கம் 
கதை மாந்தர்களான ஒரு ஆப்பிள் மரமும், ஒரு சிறுவனும் (இந்த சிறுவன் வளர்ந்தாலும் சிறுவன் என்றே சுட்டப்படுகிறான்). ஆவர் இந்த இருவரும் தங்களுக்குள் பேச முடிந்தவர்களாவர். கதை பின்வருமாறு; ஊருக்கு ஒதுக்குப் பறமாக உள்ள ஒரு ஆப்பிள் மரம் அந்த மரத்தின் அடியில் விளையாட ஒரு சிறுவன்வருவான். அவன் அந்த மரத்தைப் பிடித்துக்கொண்டு மேலே ஏறுவான், அதன் கிளைகளில் தொங்கி விளையாடுவான், அதன் சுவையான பழங்களை பறித்துத் தின்பான், மரத்துடன் கண்ணாமூச்சி விளையாடுவான், விளையாடிக் களைத்து, அவன் மரத்தின் நிழலில் படுத்து உறங்குவான். இவ்வாறு நாட்கள் சென்றன.
அவன் வளரவளர  அவர் மரத்திடம் கோரிக்கைகள் வைக்கத் தொடங்கினான்.
இளமை பருவத்தை அடைந்த  பின்னர் சிறுவன் மரத்திடம் பணம் வேண்டும் என்கிறான். மரம் தன்னிடம் உள்ள ஆப்பிள்களை பறித்து  விற்றுப் பணம் பெற்றுக்கொள்ளக் கூறுகிறது. பருவ வயதை அடைந்த பின், அந்தப் பையன் தனக்கு ஒரு வீடு வேண்டும் என்கிறான். மரம் அவன் வீடு கட்ட தனது கிளைகளை வெட்டிக்கோள்ள அறிவுறுத்துகிறது. நடுத்தர வயது அடைந்த பிறகு, சிறுவன் ஒரு படகு வேண்டும் என விரும்புகிறான், அதற்கு மரம் தனது  அடிமரத்தை வெட்டிக்கொண்டு அவனை படகு செய்ய அனுமதிக்கிறது. இவ்வாறு மரம் அவனுக்கு அனைத்தையும் கொடுத்து  மகிழ்ச்சியடைந்தது.
இறுதி பக்கங்களில், சிறுவன் (முதிய வயதில்) மீண்டும் ஒருமுறை மரத்தை சந்திக்கிறான். மரம் தன்னிடம்  ஆப்பிள்கள், கிளைகள், தண்டு என கொடுக்க எதுவுமில்லையே என வருந்தி என்னிடம் உனக்கு கொடுக்க எதுவுமில்லையே என் அடிக்கட்டையைத்தவிர என்றது அதற்கு சிறுவன் எனக்கு எதுவும் வேண்டம் உன் அடிக்கட்டையே போதும் இந்த அமைதியான இடத்தில் உட்கார்ந்து ஓய்வெடுக்க விரும்புகிறேன் என்றான். அவன் அமர அடிக்கட்டையை கொடுத்து. முழு கதையிலும் ஒவ்வொரு பத்தியிலும்  "மரம் மகிழ்ச்சியாக இருந்தது." என்று முடியும்.

வரவேற்பு 
இப்புத்தகம் வாய்வழியாகவே பிரபலமடைந்தது. ; உதாரணமாக, தேவாலயங்களில் "கொடுப்பதில் உள்ள மகிழ்ச்சிக்கு ஒரு உவமை என பாராட்டினார்."  2001 ஆம் ஆண்டுவரை இப்புத்தகம் 5 மில்லியன் பிரதிகள் விற்று, நன்கு விற்பனையாகும் குழந்தை இலக்கிய நூல்களின் பட்டியலில் 14 வது இடத்தை  ' பப்ளிஷர்ஸ் வீக்லி ' அளித்தது.
2011வரை,  8.5 மில்லியன் பிரதிகள் அச்சிடப்பட்டு உள்ளது.
1999–2000 ஆண்டு காலகட்டத்தில் இணையத்தில் குழந்தைகளிடம் எடுத்த புள்ளிவிவரத்தில்  குழந்தைகளுக்கான 100 சிறந்த நூல்களில் இந்நூல் 24ஆம் இடம் பெற்றது.
இந்நூலை தமிழில் உதயசங்கர் மொழிபெயற்பில், கே.பி. முரளீதரன் வரைந்த ஓவியங்களுடன், உயிர் தரும் மரம் என்ற பெயரில் பாரதி புத்தகாலயம் வெளியிட்டுள்ளது.

மேற்கோள்கள் 

ஆங்கில நூல்கள்
அர்கீசொ

அர்கீசொ (, ) சோமாலிலாந்துவின் தலைநகராக உள்ளது. சோமாலிலாந்து தன்னைத்தானே குடியரசு நாடாக 1991 இல் அறிவித்துக் கொண்டப்பொழுதும் சர்வதேச அளவில் சோமாலியாவின் ஒரு பகுதியாகவே கருதப்படுகிறது.

இடைக்காலத்தில் அர்கீசொ அடல் சுல்தானியகத்தின் அங்கமாக இருந்தது. 1941இல் பிரித்தானிய ஆட்சியின் கீழிருந்த சோமாலிலாந்தின் தலைநகரானது. 1960இல் பிரித்தானியரிடமிருந்து விடுதலை பெற்ற சோமாலிலாந்து, இத்தாலிய ஆட்சியிலிருந்து விடுபட்ட சோமாலிலாந்துடன் இணைக்கப்பட்டு சூலை 1 அன்று சோமாலியக் குடியரசாக உருவானது.

ஓகோ மலைத்தொடரின் பள்ளத்தாக்கு ஒன்றில் அர்கீசொ அமைந்துள்ளது. இதன் சராசரி உயரம்  ஆகும்.  இங்கு புதிய கற்கால  பாறை ஓவியங்களைக் காணலாம்.  அருமணி வெட்டுதல், கட்டுமானம், சில்லறை வர்த்தகம், ஏற்றுமதி/இறக்குமதி செயற்பாடுகளுக்கு வணிக மையமாக விளங்குகின்றது.

சான்றுகள்

வெளி இணைப்புகள் 

 Hargeisa City Government web Site (Archive)
 Hargeisa, Somalia
 

சோமாலியா
சோமாலிலாந்து
கூத்தியார்குண்டு (சதுர்வேதமங்கலம்)

கூத்தியார்குண்டு () என்னும் ஊரானது, இந்திய நாட்டில் தென்மாநிலமான தமிழ்நாட்டின் மதுரை மாவட்டத்திலுள்ள திருப்பரங்குன்றம் வட்டத்தில் உள்ளது. இவ்வூரில் மிகப் பழமையான மீனாட்சி அம்மன் கோயில் உள்ளது.

இவ்ஊரினைச் சுற்றி திருப்பரங்குன்றம், நிலையூர், தோப்பூர், கப்பலூர், கருவேலம்பட்டி போன்ற ஊர்கள் அமைந்துள்ளன.

தொழில்
கூத்தியார்குண்டிற்கு மிக அருகில் கப்பலூர் சிட்கோ தொழிற் பேட்டை அமைந்துள்ளது. அங்கு சிறிய குண்டூசி தயாரிப்பு முதல் மிகப் பெரிய கனரக வாகன தொழிற்சாலைகள் வரை சுமார் 300 தொழிற்சாலைகள்  அமைந்துள்ளன.  ஆதலால் தொழில் வளர்ச்சியில் வேகமாக வளர்ந்து வருகிறது.

விவசாயம் 
கூத்தியார்குண்டு கண்மாய் ஆனது சுமார் 600 ஹெக்டேர் பரப்பளவில் அமைந்துள்ளது. சுமார் 300 ஹெக்டேருக்கு மேற்பட்ட அளவு உடைய நன்செய் நிலமும், சுமார் 300 ஹெக்டேருக்கு மேற்பட்ட புஞ்சை நிலங்களும் உள்ளன. ஆனால் இன்று அவற்றில் பாதிக்கு மேற்பட்ட பரப்பு குடியிருப்புகளாக மாறியுள்ளது. இவ்வூரில் நெல், வாழை, தென்னை, கடலை போன்ற தானியங்களும், விளை பொருட்களும் தயாரிக்கப்பட்டு ஏற்றுமதி செய்யப்படுகின்றன.

மக்கள் தொகை  
இவ்வூரில் சுமார் 5000க்கும் மேற்பட்ட ஆண்களும், பெண்களும் உள்ளனர். இவ்வூரில் பல்வகை மக்கள் வாழ்கின்றனர். அவர்களில் தேவேந்திர குல வேளாளர் (மல்லர்), கள்ளர், பிள்ளைமார், நாடார், அருந்ததியர் போன்ற மக்கள் வாழ்கின்றனர்.

கல்வி நிறுவனங்கள்  
இங்கு நடுநிலைப் பள்ளி ஒன்று உள்ளது. வேறு சொல்லிக் கொள்ளும் அளவு கல்வி நிறுவனங்கள் இல்லாதது இவ்வூரின் கல்வி நிலையை பாதிப்படைய வைத்துள்ளது. இவ்வூரில் இருந்து மேல்நிலை கல்விக்கு திருநகர் அல்லது திருமங்கலம் செல்ல வேண்டியுள்ளது.

இவ்வூரில் பிறந்த அக்கினி ராசு அவர்கள் இந்திய ராஜ்யசபையின் உறுப்பினராக இருந்துள்ளார். மேலும், தமிழ் சினிமாவின் முக்கிய ஆளுமைகளில் ஒருவராக வளர்ந்து வரும் இயக்குநர்,ஒளிப்பதிவாளர் வேல்ராஜா அவர்களும் இவ்வூரைச் சேர்ந்தவரே.

மேலும் தமிழ் நாடு அரசின் பல்வேறு துறைகளில் பணிபுரியும் உதவி வேளாண் இயக்னர்களும், காவல் துறை அதிகாரிகளும், கிராம நிர்வாக அலுவலர், வங்கி ஊழியர்கள் என உயர் பதவிகளில் உள்ளவர்கள் இங்கு வசிக்கின்றனர்.

மேற்கோள்கள்

வெளி இணைப்பு 

மதுரை மாவட்டத்திலுள்ள கிராமங்கள்
க. உமாமகேஸ்வரன்

கதிர்காமப்பிள்ளை உமாமகேஸ்வரன் (முகுந்தன், 18 பெப்ரவரி 1945 – 16 சூலை 1989), தமிழீழ மக்களின் விடுதலைக்கழக (புளொட்) இயக்கத்தின் செயலதிபரும் ஜனநாயக மக்கள் விடுதலை முன்னணியின் (டி.பி.எல்.எவ்) அமைப்பாளரும் ஆவார். 1976 ஆம் ஆண்டுக் காலப்பகுதியில் புதிய தமிழ்ப் புலிகள் அமைப்பு தமிழீழப் புலிகள் என்று பெயர் மாற்றம் செய்யப்பட்டு செயற்படத்தொடங்கிய போது அதன் முதற் தலைவராக தெரிவுசெய்யப்பட்டவர். உமாமகேஸ்வரன் 1989 ஆம் ஆண்டு ஜூலை மாதம் 16 ஆம் திகதி கொழும்பு பம்பலப்பிட்டி கடற்கரையோரத்தில் வைத்து அவருடைய மெய்பாதுகாவலர் ஒருவரால் படுகொலை செய்யப்பட்டார்.

வாழ்க்கைக் குறிப்பு 
நல்லைநாதன் என்ற இயற்பெயரைக் கொண்ட உமாமகேசுவரன் 1945 பெப்ரவரி 18 இல் யாழ்ப்பாண மாவட்டம், வறுத்தலைவிளானில் பிறந்தார். இலங்கை நிலஅளவையாளர் திணைக்களத்தின் உயரதிகாரியாக கடமையாற்றிய உமாமகேஸ்வரன் தமிழர் விடுதலைக் கூட்டணியின் கொழும்புக்கிளை செயலாளராகவும் நீண்டகாலமாக செயற்பட்டார்.

இக்காலகட்டத்தில் அவர் எஸ். ஜே. வி. செல்வநாயகம், அ. அமிர்தலிங்கம் போன்ற தமிழ்த் தலைவர்களுடன் மாத்திரமன்றி சிறுசிறுகுழுக்களாக செயற்பட்டு வந்த அனைத்து ஆயுதப்போராட்ட அமைப்புகளின் தலைவர்களையும் ஒன்றிணைத்து ஓரணியில் திரட்டும் தீவிர முயற்சிகளிலும் ஈடுபட்டு வந்தவர்.

1975 ஆம் ஆண்டுக்கு முற்பட்ட காலப்பகுதியில் தனித்தும் சிறுசிறு குழுக்களாகவும் செயற்பட்டு வந்த ஈழப்புரட்சிகர அமைப்பு (ஈரோஸ்), புதிய புலிகள், தமிழீழ விடுதலை இயக்கம் (ரெலோ) போன்ற ஆரம்பகால போராட்ட அமைப்புகளின் தலைவர்களுடனும் நெருக்கமான நட்புறவை கொண்டிருந்தார். அவர்களுக்கான வெளியுலகத் தொடர்புகள் உட்பட பல்வேறு தேவைகளையும் கொழும்பில் இருந்தவாறே மேற்கொண்டிருந்தார்.

பாலஸ்தீனத்தில் ஆயுதப்பயிற்சியை முடித்துக்கொண்டு நாடு திரும்பிய உமாமகேஸ்வரன் தலைமறைவு வாழ்க்கையூடாகவே போராட்டப்பணிகளை முன்னெடுத்துச் சென்றார்.

"புதிய தமிழ்ப் புலிகள்" என்று 1972 ஆரம்பிக்கப்பட்ட ஈழ போராட்ட அமைப்பு, இன்று முதன்மையாக இயங்கும் தமிழீழ விடுதலைப் புலிகள் என்று 1976 ஆம் ஆண்டு பெயர் மாற்றப்பட்டது. தமிழீழ விடுதலைப் புலிகளினது தொடக்க கட்ட தலைவராக உமாமகேஸ்வரன் தேர்தெடுக்கப்பட்டு செயற்பட்டார். 1980 ஆம் ஆண்டில் உமாமகேஸ்வரனுக்கும் வேலுப்பிள்ளை பிராபாகரனுக்கும் ஏற்பட்ட கருத்து வேறுபாடுகள் காரணமாக உமாமகேஸ்வரன் பிரிந்து சென்று தமிழீழ மக்கள் விடுதலைக் கழகம் (புளொட்) என்ற ஈழப் போராட்ட இயக்கத்தை ஆரம்பித்தார்.

நா. சண்முகதாசன், சரத் முத்தெட்டுவேகம, வாசுதேவ நாணயக்கார, விக்கிரமபாகு கருணாரத்தின, அண்ணாமலை போன்ற இடதுசாரி தலைவர்களுடனும் ஸ்ரீலங்கா மக்கள் கட்சியின் தலைவர் விஜய குமாரணதுங்க மற்றும் தென்னிலங்கையின் முற்போக்கு சக்திகளுடனும் நெருக்கமான உறவை பேணிவந்தார் உமாமகேஸ்வரன். இதன் காரணமாக வவுனியாவின் எல்லைப்புற ஊர்கள் மற்றும் தென்னிலங்கையைச் சேர்ந்த 500க்கும் மேற்பட்ட பெரும்பான்மையின இளைஞர்கள் இவரின் வழிகாட்டலை ஏற்று புளொட் அமைப்பில் இணைந்து செயற்பட்டனர்.

இவற்றையும் பார்க்க 
 இலங்கை இனப்பிரச்சினைக் காலக்கோடு

மேற்கோள்கள்

வெளி இணைப்புகள் 
 மக்கள் போராட்டமே விடுதலையை பெற்றுத் தருமென்பதில் உறுதியுடன் செயற்பட்டவர் உமா, தினக்குரல், ஜூலை 16, 2009
 "Mukundan who became its General Secretary. He was the Chairman of the LTTE from 1977–1980. He was trained in Lebanon and later in Syria."  

தமிழீழ மக்கள் விடுதலைக் கழக உறுப்பினர்கள்
விடுதலைப் புலிகளின் தலைவர்கள்
1989 இறப்புகள்
1945 பிறப்புகள்
ஈழ விடுதலைப் போராளிகள்
வடக்கு கிழக்கு மாகாண சபை

வடக்கு கிழக்கு மாகாணசபை என்பது இலங்கையின் முன்னாள் அரசியல் நிர்வாக அலகுகளுள் ஒன்றாகும். இது இலங்கையின் மாகாண அலகுகளாக இருந்த வட்டக்கு கிழக்கு மாகாணங்களை இணைத்து உருவாக்கப்பட்ட வடக்கு கிழக்கு மாகாணத்தை நிர்வகிப்பதற்காக கொண்டுவரப்பட்ட நிர்வாக சபையாகும். இது 1987 ஆண்டின் இலங்கை இந்திய ஒப்பந்தத்தின் அடிப்படையில் 1988 இல் நடைபெற்ற மாகாணசபைக்கான பொதுத்தேர்தலைத்தொடர்ந்து நடைமுறைக்கு வந்தது.

தற்போது இலங்கையின் ஆரசியல் மாற்றங்களால், இம்மாகாண சபைக்கான தேர்தல் இடம்பெறுவதில்லை. தேரதல்கள் இன்றி ஆளுநருக்கு கீழான, மத்திய அரசின் நேரடி நிர்வாகத்தின் கீழ் இது கொண்டுவரப்பட்டுள்ளது. இம்மாகாணசபைகள் இப்போது கொழும்பு மேல் நீதிமன்ற உத்தரவிற்கமைய பிரிக்கப்பட்டு வடக்கு மாகாணசபையானது கன்னியாப் பகுதியில் இயங்கிவருகின்றது, திருகோணமலையில் உள்ள இரண்டு மாகாணசபைகளும் வெவ்வெறிடத்தில் இருப்பதால் பொதுமக்கள் சிரமங்களை எதிர்கொள்கின்றனர்.

வடகிழக்கு இணைப்பு ரத்து தீர்ப்பு 
1987 இல் கைச்சாத்திடப்பட்ட இந்திய இலங்கை ஒப்பந்தத்துக்கு அமைய, ஒன்றாக்கப்பட்ட இலங்கையின் வடக்கு கிழக்கு மாகாணங்கள் செல்லுபடியாகாது என இலங்கை உயர் நீதிமன்றம் தீர்ப்பு ஒன்றில் தெரிவித்துள்ளது.  அந்தத் தீர்ப்பு வடகிழக்கு இணைப்பை ரத்து செய்கின்றது. "வடக்கு கிழக்கின் இணைப்பானது கிழக்கு மாகாண மக்களின் அடிப்படை உரிமைகளைப் பாதிப்பதாகக் கூறித் தாக்கல் செய்யப்பட்ட இந்த வழக்கில் அளிக்கப்பட்டுள்ள இத் தீர்ப்பில், கிழக்கு மாகாணத்துக்குத் தனியானதொரு தேர்தல் நடத்தப்பட வேண்டும் என்றும் நீதிமன்றம் உத்தரவிட்டுள்ளது."

வெளி இணைப்புகள் 
 வடக்கு கிழக்கு மாகாணசபை  அதிகாரப் பூர்வத்தளம் 
 வடகிழக்கு இணைப்பு ரத்து

மேற்கோள்கள்

இலங்கை இனப்பிரச்சினை
இலங்கை மாகாணங்கள்
கிழக்கு மாகாணம், இலங்கை
டெகுசிகல்பா

டெகுசிகல்பா ( முந்தைய பெயர்:  ) சுருக்கமாக டெகுஸ் என்பது ஹொண்டுராஸ் நாட்டின் அரசியல் மற்றும் நிர்வாக தலைநகரம். டெகுசிகல்பாவின் இரட்டை நகரம் கோமயகுவேலா.

1578ல் எசுப்பானியர்களால் கையகப்படுத்தப்பட்ட டெகுசிகல்பா 1880ல் ஹொண்டுராஸ் நாட்டின் தலைநகராக்கப்பட்டது. ஹொண்டுராஸ் நாட்டின் தற்போதைய அரசியலமைப்பின்படி இரட்டை நகரங்களான டெகுசிகல்பாவையும் கோமயகுவேலாவையும் இணைத்து மைய மாவட்டம் எனப்பெயரிட்டு அதை ஹொண்டுராஸ் நாட்டின் நிரந்தர தலைநகரம் எனச் சட்டமியற்றப்பட்டது.

புவியியலமைப்பு 
ஹொண்டுராஸ் நாட்டின் தென்-மைய உயர்நிலப்பகுதியில் 3000 முதல் 4000 அடி உயரம் வரை உள்ள மலைத்தொடரில், மலைகள் சூழ்ந்த பள்ளத்தாக்கில் அமைந்துள்ளது. டெகுசிகல்பாவையும் கோமயகுவேலாவையும் அவற்றின் இடையில் வடக்கு தெற்காகச் செல்லும் சொலூதெகா ஆறு பிரிக்கின்றது.

பருவநிலை 
வெப்பமண்டலக் காலநிலையைக் கொண்டிருந்தாலும் உயரமான இடத்திலிருப்பதால் கடற்கரை மற்றும் கீழான பள்ளத்தாக்குகளை விடக்குறைவான ஈரத்தன்மையைக் கொண்டுள்ளது. நகரின் சராசரி வெப்பநிலை  முதல்  வரை உள்ளது.

மே-சூனும், செப்டம்பர்-அக்டோபரும் நிறைய மழைபொழிவுள்ள திங்கள்களாகும்.

மக்கள் பரவல் 
ஹொண்டுராஸ் நாட்டின் மிகப்பெரிய மற்றும் பெரும் மக்கள்தொகை கொண்ட நகரம் டெகுசிகல்பா. இந்நகரில் 12 முதல் 13 இலகர மக்கள் வாழ்வதாக 2011ம் ஆண்டு கணிக்கப்பட்டது.
2004ம் ஆண்டின் கணக்கீட்டின்படி இந்நகரில் 185,577 குடும்பங்கள் வாழ்கின்றன. இந்நகரின் பெரும்பாலானோர் கிறிஸ்தவ சமயத்தின் கத்தோலிக்க திருச்சபை மரபைப் பின்பற்றுபவர்கள்.

பொருளியல் 
டெகுசிகல்பாவில் வணிகம், கட்டுமானம், சேவைத்துறை, துணி, சர்க்கரை, புகையிலை முதலியவை பெரும்பொருளீட்டு மூலங்களாகும்.

இந்நகரின் தொழில்துறை உற்பத்திகளாக துணி, ஆடை, சர்க்கரை, ஒட்டுப்பலகை, காகிதம், மட்பாண்டம், சீமைக்காரை, கண்ணாடி, உலோகம், நெகிழி, வேதியியல் பொருட்கள், உருளிப்பட்டை, மின் கருவிகள் மற்றும் விவசாயப்பொறிகள் உள்ளன. புறநகர் பகுதியில் இன்றும் வெள்ளி, ஈயம் மற்றும் துத்தநாகம் அகழ்ந்தெடுக்கப்படுகின்றது.

டெகுசிகல்பாவின் அகண்ட படம்

மேற்கோள்கள் 

ஒந்துராசு
நடு அமெரிக்கத் தலைநகரங்கள்
வட அமெரிக்கத் தலைநகரங்கள்
சி வாஸ் பிரிட்டி

சி வாஸ் பிரிட்டி இது ஒரு தென் கொரியா நாட்டு காதல் மற்றும் நகைச்சுவை கலந்த தொலைக்காட்சி தொடர் ஆகும். இந்த தொடரை ஜுங் ஜுங் டே-யூன் என்பவர் இயக்க, ஹவாங் ஜுங்-ஐம், பார்க் சீயோ-ஜோன், சோய் சிவோன் மற்றும் கோ ஜூன்-ஹீ உள்ளிட்ட பலர் நடித்துள்ளார்கள். இந்த தொடர் செப்டம்பர் 16, 2015ஆம் ஆண்டு முதல் முதல் நவம்பர் 11, 2015ஆம் ஆண்டு வரை எம்பிசி என்ற தொலைக்காட்சியில் புதன் மற்றும் வியாழக்கிழமைகளில் தென் கொரியா நாட்டு நேரப்படி இரவு 9:55 மணிக்கு ஒளிபரப்பாகி 16 அத்தியாயங்களுடன் நிறைவடைந்தது.

இந்த தொடரில் நடிக்கும் ஹவாங் ஜுங்-ஐம் மற்றும் பார்க் சீயோ-ஜோன் இருவரும் இதற்கு முன் கில் மீ, ஹீல் மீ என்ற தொடரில் ஒன்றாக நடித்தவர்கள் என்பது குறிப்படத்தக்கது. இந்த தொடர் தமிழ் மொழியில் கண்ணும் கண்ணும் கொள்ளையடித்தால் என்ற பெயரில் தமிழாக்கம் செய்யப்பட்டு சிங்கப்பூர் நாட்டுத் தொலைக்காட்சியான வசந்தம் தொலைக்காட்சியில் ஒளிபரப்பானது.

கதைச்சுருக்கம் 
கிம் ஹே-ஜின் மற்றும் மின் ஹ-ரி இருவரும் நல்ல தோழிகள். இருவரும் ஒன்றாக ஒரு வீட்டில் வசிகின்றார். ஒரு நாள் கிம் ஹே-ஜின் சிறு வயது தோழன் ஜி சுங்-ஜூன் அமெரிக்காவில் இருந்து கொரியா வருகின்றான். அவனை பார்க்க கிம் ஹே-ஜின் அவள் ஆவலுடன் செல்ல்கிறாள். ஆனால் அவள் தான் அழகு இல்லை அவனுக்கு என்னை பிடிக்காது என்று நின்னைது தனது தோழியான (மின் ஹ-ரி) வை அறிமுகம் செய்து வைக்கிறாள்.

கிம் ஹே-ஜின்  வேலை செய்யும் அலுவலகதிற்கு புதிதாக வேலைக்கு வரும் ஜி சுங்-ஜூன் அவனிடம் தன்னை யார் என்று கட்டாமல் பழகி வரும் கிம் ஹே-ஜின், அதே அலுவலக்கத்தில் வேலை செய்யும் கிம் சின்-ஹ்யுக்கு கிம் ஹே-ஜின் மிது காதல் வருகின்றது,. தோழிக்காக நடிக்க வந்த மின் ஹ-ரிக்கு ஜி சுங்-ஜூன் னை காதலிக்கின்றாள் இதை தனது தோழிக்கு சொல்ல தயக்குகின்றாள். ஜி சுங்-ஜூக்கு ஒரு உணர்வு கிம் ஹே-ஜின் தனது சிறு வயது தோழியாக இருக்குமோ என்று, கதை நகர்கின்றது.

மேற்கோள்கள்

வெளி இணைப்புகள் 
She Was Pretty official MBC website 
She Was Pretty at MBC Global Media

முன்குவா ஒலிபரப்பு கார்ப்பரேஷன் தொலைக்காட்சி நிகழ்ச்சிகள்
தென் கொரியா நாடகத் தொலைக்காட்சி தொடர்கள்
கொரிய மொழித் தொலைக்காட்சி நிகழ்ச்சிகள்
2015 இல் தொடங்கிய தொலைக்காட்சி நிகழ்ச்சிகள்
2015 இல் நிறைவடைந்த தென் கொரிய நாட்டுத் தொலைக்காட்சி நிகழ்ச்சிகள்
தென் கொரிய காதல் நகைச்சுவை தொலைக்காட்சி தொடர்கள்
கில் மீ, ஹீல் மீ

கில் மீ, ஹீல் மீ இது ஒரு தென் கொரியா நாட்டு காதல் மற்றும் நகைச்சுவை கலந்த தொலைக்காட்சி தொடர் ஆகும்.

மேற்கோள்கள்

வெளி இணைப்புகள் 

முன்குவா ஒலிபரப்பு கார்ப்பரேஷன் தொலைக்காட்சி நிகழ்ச்சிகள்
தென் கொரியா நாடகத் தொலைக்காட்சி தொடர்கள்
கொரிய மொழித் தொலைக்காட்சி நிகழ்ச்சிகள்
தென் கொரிய மருத்துவத் தொலைக்காட்சி தொடர்கள்
2015 இல் தொடங்கிய தொலைக்காட்சி நிகழ்ச்சிகள்‎
2015 இல் நிறைவடைந்த தென் கொரிய நாட்டுத் தொலைக்காட்சி நிகழ்ச்சிகள்
வனேடியம்(III) அயோடைடு

வனேடியம்(III) அயோடைடு (Vanadium(III) iodide) என்பது VI3. என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். வனேடியம் தூளுடன் அயோடின் சேர்த்து 500 °செல்சியசு வெப்பநிலைக்கு  சூடுபடுத்தும்போது இவ்விணைக்காந்தத் திண்மம் உருவாகிறது. கருப்பு நிறத்துடன் நீருறிஞ்சும் தன்மை கொண்ட இச்சேர்மம் தண்ணீரில் கரைந்து V(III) அயனிகள் கொண்ட பச்சைநிறக் கரைசலைக் கொடுக்கிறது.

வேதிப் போக்குவரத்து வினையின் வழியாக வனேடியம் உலோகம் தூய்மைப்படுத்தப்படுகிறது. இவ்வினையில் வனேடியம்(III) அயோடைடு , அயோடினுடன் சேர்க்கப்பட்டு மீளுந்தாக்க வினை மற்றும் அடுத்தடுத்த சிதைவு வினைகளுக்கு உட்படுத்தப்பட்டு தூய்மையான வனேடியம் உலோகம் பெறப்படுகிறது.
 2 V  +  3 I2      2 VI3

பிசுமத்(III) அயோடைடு ஏற்றுள்ள படிக அமைப்பின் நோக்குருவினையே வனேடியம்(III) அயோடைடும் ஏற்றுள்ளது. அயோடைடுகள் அறுகோண-நெருக்கப் பொதிவுடனும், வனேடியம் மையங்கள் எண்முக இடைவெளிகளின் மூன்றில் ஒரு பகுதியையும் ஆக்ரமித்துள்ளன.

திண்ம மாதிரிகளை சூடுபடுத்தும் போது உருவாகும் ஆவியில் VI4 காணப்படுகிறது. அனேகமாக இது ஆவிப் போக்குவரத்து வினையில் விளைந்த ஆவியான வனேடியம் கூறாக இருக்கலாம். மூவயோடைடின் வெப்பச்சிதைவின் விளைவாக வனேடியம்(II) அயோடைடு தோன்றுகிறது. :
 2 VI3   →   VI2  +  VI4  ΔH = 36.6 kcal/mol; ΔS = 38.7 eu

மேற்கோள்கள் 

அயோடைடுகள்
உலோக ஆலைடுகள்
வனேடியம்(III) சேர்மங்கள்
மசேரு

மசேரு என்பது லெசோத்தொ நாட்டின் தலைநகரம் ஆகும். இது லெசோத்தொவில் அமைந்துள்ள நகரங்களில் மிகப்பெரியதும் ஆகும். லெசோத்தொவில்அமைந்துள்ள மசேரு மாவட்டதின் தலைநகரமும் இதுவே ஆகும். இந்நகரம் கலிடோன் ஆற்றின் கரையில் அமைந்துள்ளது. 2016 ஆம் ஆண்டில் இந்நகரத்தின் சனத்தொகை 330,760 ஆகும். 1966 ஆம் ஆண்டில் லெசோத்தோ சுதந்திரமடைந்தபோது மசேரு தலைநகரமாக அறிவிக்கப்பட்டது.

கால நிலை

மேற்கோள்கள்

நூல் பட்டியல்

வெளி இணைப்புகள் 

ஆப்பிரிக்கத் தலைநகரங்கள்
லெசோத்தோ
காற்று வேர்

காற்று வேர் (Aerial root) என்பது நிலத்தின் மேல் காணப்படும் ஒரு வகை வேர் ஆகும். இவ்வகை வேர்கள் இடம்மாறிப்பிறந்த வேர் வகையைச் சேர்ந்தவை. ஒக்கிட் போன்ற மேலொட்டித் தாவரங்களிலும் கண்டல்ப் பிரதேசத் தாவரங்களிலும் மற்றும் ஏனைய பல்வேறு பிரதேசங்களிலும் இவை காணப்படுகின்றன. இவ்வேர்கள் வளியினில் காணப்படும் நீராவியினை உறிஞ்சிப் பெற்றுக்கொள்ள தாவரங்களுக்கு உதவுகின்றன.

மேற்கோள்கள்

வேர்கள்
லோமேசர்

லோமேசர் என்பவர் இந்து புராணக்கதைகளில் குறிப்பிடப்படும் முனிவர் ஆவார். இவர் நீண்ட ஆயுள் கொண்டவர் என்ற குறிப்பு உள்ளது. ஒரு பிரம்மாவின் ஆயுள் நூறு தேவ வருடங்கள் எனவும், ஒவ்வொரு தேவ வருடத்துக்கும் முந்நூற்று அறுபத்து ஐந்து தேவ நாட்கள் எனவும், ஒவ்வொரு தேவ நாட்களிலும் பதினான்கு இந்திரர்கள் தோன்றி இறக்கின்றனர் எனவும், ஆயிரம் பிரம்மாக்கள் தோன்றி மறைந்தாலும், இவரது ரோமங்களில் கால்பகுதிதான் உதிர்ந்து போயிருக்கும் எனவும் இவரது உடலில் உள்ள எல்லா ரோமங்களும் உதிர்ந்து போகும் நாளில் இவரது ஆயுள் முடியும் எனவும் குறிப்புகள் உள்ளன. இதனால் பல்வேறு காலகட்டங்களில் நடைபெற்ற புராண கதைகளில் குறிப்பிடப்படுகிறார்.

சான்றுகள்

முனிவர்கள்
ஐந்தாம் அக்கபோதி

ஐந்தாம் அக்கபோதி என்பவன் இலங்கையின் அனுராதபுர இராசதானியை ஆண்ட அரசர்களுள் ஒருவனாவான். இவர் அனுராதபுரத்தை 726 தொடக்கம் 732 வரை ஆட்சி செய்தான். இவன் தனது தந்தையான மானவண்ணனின் பின் ஆட்சிபீடம் ஏறினான். இவனின் பின் மூன்றாம் காசியப்பன் ஆட்சி பீடம் ஏறினான்.

இவற்றையும் பார்க்க
 ஆட்சியாளர் பட்டியல், இலங்கை
 இலங்கை வரலாறு

வெளி இணைப்புகள் 
 இலங்கையின் அரசர்களும் ஆட்சியாளர்களும்
 கோர்டிங்டனின் (Codrington) இலங்கையின் (Ceylon) சுருக்க வரலாறு

அனுராதபுர மன்னர்கள்
மூன்றாம் காசியப்பன்

மூன்றாம் காசியப்பன் என்பவன் இலங்கையின் அனுராதபுர இராசதானியை ஆண்ட அரசர்களுள் ஒருவனாவான். இவர் அனுராதபுரத்தை 732 தொடக்கம் 738 வரை ஆட்சி செய்தான். இவன் இரண்டாம் லம்பகர்ண வம்சத்தைச் சேர்ந்தவன். இவன் தனது சகோதரனான ஐந்தாம் அக்கபோதியின் பின் ஆட்சிபீடம் ஏறினான். இவனின் பின் இவனது இளைய சகோதரன் முதலாம் மகிந்தன் ஆட்சி பீடம் ஏறினான்.

இவற்றையும் பார்க்க
 ஆட்சியாளர் பட்டியல், இலங்கை
 இலங்கை வரலாறு

வெளி இணைப்புகள் 
 இலங்கையின் அரசர்களும் ஆட்சியாளர்களும்
 கோர்டிங்டனின் (Codrington) இலங்கையின் (Ceylon) சுருக்க வரலாறு

அனுராதபுர மன்னர்கள்
முதலாம் மகிந்தன்

முதலாம் மகிந்தன் என்பவன் இலங்கையின் அனுராதபுர இராசதானியை ஆண்ட அரசர்களுள் ஒருவனாவான். இவன் அனுராதபுரத்தை 738 தொடக்கம் 741 வரை ஆட்சி செய்தான். இவன் இரண்டாம் லம்பகர்ண வம்சத்தைச் சேர்ந்தவன். இவன் தனது சகோதரனான மூன்றாம் காசியப்பனின் பின்னர் ஆட்சிபீடம் ஏறினான். இவனின் பின் இவனது மருமகன் ஆறாம் அக்கபோதி ஆட்சி பீடம் ஏறினான்.

இவற்றையும் பார்க்க
 ஆட்சியாளர் பட்டியல், இலங்கை
 இலங்கை வரலாறு

வெளி இணைப்புகள் 
 இலங்கையின் அரசர்களும் ஆட்சியாளர்களும்
 கோர்டிங்டனின் (Codrington) இலங்கையின் (Ceylon) சுருக்க வரலாறு

அனுராதபுர மன்னர்கள்
ஆறாம் அக்கபோதி

ஆறாம் அக்கபோதி (Aggabodhi VI of Anuradhapura) என்பவன் இலங்கையின் அனுராதபுர இராசதானியை ஆண்ட அரசர்களுள் ஒருவனாவான். இவன் அனுராதபுரத்தை 741 தொடக்கம் 781 வரை ஆட்சி செய்தான். இவன் இரண்டாம் லம்பகர்ண வம்சத்தைச் சேர்ந்தவன். இவன் தனது மாமனான முதலாம் மகிந்தனின் பின்னர் ஆட்சிபீடம் ஏறினான். இவனின் பின் இவனது மைத்துனன் ஏழாம் அக்கபோதி ஆட்சி பீடம் ஏறினான்.

இவற்றையும் பார்க்க
 ஆட்சியாளர் பட்டியல், இலங்கை
 இலங்கை வரலாறு

வெளி இணைப்புகள் 
 இலங்கையின் அரசர்களும் ஆட்சியாளர்களும்
 கோர்டிங்டனின் (Codrington) இலங்கையின் (Ceylon) சுருக்க வரலாறு

அனுராதபுர மன்னர்கள்
பாட்டி (2013 திரைப்படம்)

பாட்டி என்பது 2013 இல் வெளிவந்த தமிழ், குடும்பத் திரைப்படம் ஆகும். இத்திரைப்படம் ரமேஷ்குமாரால் எழுதி இயக்கப்பட்டு சுரேஷ்குமாரால் தயாரிக்கப்பட்டது. இத்திரைப்படத்தில் கே. ஆர். ரங்கம்மாள், நவீன் முக்கிய கதாபாத்திரங்களில் நடித்துள்ளனர். சசிக்குமார் இத்திரைப்படத்திற்கு இசையமைத்துள்ளார்.

மேற்கோள்கள் 

2013 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஏழாம் அக்கபோதி

ஏழாம் அக்கபோதி (Aggabodhi VII of Anuradhapura) என்பவன் இலங்கையின் அனுராதபுர இராசதானியை ஆண்ட அரசர்களுள் ஒருவனாவான். இவன் அனுராதபுரத்தை 781 தொடக்கம் 787 வரை ஆட்சி செய்தான். இவன் இரண்டாம் லம்பகர்ண வம்சத்தைச் சேர்ந்தவன். இவன் தனது மைத்துனனான ஆறாம் அக்கபோதியின் பின்னர் ஆட்சிபீடம் ஏறினான். இவனின் பின் இரண்டாம் மகிந்தன் ஆட்சி பீடம் ஏறினான்.

இவற்றையும் பார்க்க
 ஆட்சியாளர் பட்டியல், இலங்கை
 இலங்கை வரலாறு

வெளி இணைப்புகள் 
 இலங்கையின் அரசர்களும் ஆட்சியாளர்களும்
 கோர்டிங்டனின் (Codrington) இலங்கையின் (Ceylon) சுருக்க வரலாறு

அனுராதபுர மன்னர்கள்
இரண்டாம் தப்புலன்

இரண்டாம் தப்புலன் என்பவன் இலங்கையின் அனுராதபுர இராசதானியை ஆண்ட அரசர்களுள் ஒருவனாவான். இவன் அனுராதபுரத்தை 807 தொடக்கம் 812 வரை ஆட்சி செய்தான். இவன் இரண்டாம் லம்பகர்ண வம்சத்தைச் சேர்ந்தவன். இவன் தனது தந்தையான இரண்டாம் மகிந்தன் பின்னர் ஆட்சிபீடம் ஏறினான். இவனின் பின் இவனது மகன் மூன்றாம் மகிந்தன் ஆட்சி பீடம் ஏறினான்.

இவற்றையும் பார்க்க
 ஆட்சியாளர் பட்டியல், இலங்கை
 இலங்கை வரலாறு

வெளி இணைப்புகள் 
 இலங்கையின் அரசர்களும் ஆட்சியாளர்களும்
 கோர்டிங்டனின் (Codrington) இலங்கையின் (Ceylon) சுருக்க வரலாறு

அனுராதபுர மன்னர்கள்
மூன்றாம் மகிந்தன்

மூன்றாம் மகிந்தன் என்பவன் இலங்கையின் அனுராதபுர இராசதானியை ஆண்ட அரசர்களுள் ஒருவனாவான். இவன் அனுராதபுரத்தை 812 தொடக்கம் 816 வரை ஆட்சி செய்தான். இவன் இரண்டாம் லம்பகர்ண வம்சத்தைச் சேர்ந்தவன். இவன் தனது தந்தையான இரண்டாம் தப்புலனின் பின்னர் ஆட்சிபீடம் ஏறினான். இவனின் பின் இவனது மகன் எட்டாம் அக்கபோதி ஆட்சி பீடம் ஏறினான்.

இவற்றையும் பார்க்க
 ஆட்சியாளர் பட்டியல், இலங்கை
 இலங்கை வரலாறு

வெளி இணைப்புகள் 
 இலங்கையின் அரசர்களும் ஆட்சியாளர்களும்
 கோர்டிங்டனின் (Codrington) இலங்கையின் (Ceylon) சுருக்க வரலாறு

அனுராதபுர மன்னர்கள்
எட்டாம் அக்கபோதி

எட்டாம் அக்கபோதி என்பவன் இலங்கையின் அனுராதபுர இராசதானியை ஆண்ட அரசர்களுள் ஒருவனாவான். இவன் அனுராதபுரத்தை 816 தொடக்கம் 827 வரை ஆட்சி செய்தான். இவன் இரண்டாம் லம்பகர்ண வம்சத்தைச் சேர்ந்தவன். இவன் தனது சகோதரனான மூன்றாம் மகிந்தனின் பின்னர் ஆட்சிபீடம் ஏறினான். இவனின் பின்னர் இவனது சகோதரனான மூன்றாம் தப்புலன் ஆட்சிபீடம் ஏறினான்.

இவற்றையும் பார்க்க
 ஆட்சியாளர் பட்டியல், இலங்கை
 இலங்கை வரலாறு

வெளி இணைப்புகள் 
 இலங்கையின் அரசர்களும் ஆட்சியாளர்களும்
 கோர்டிங்டனின் (Codrington) இலங்கையின் (Ceylon) சுருக்க வரலாறு

அனுராதபுர மன்னர்கள்
இரண்டாம் மகிந்தன்

இரண்டாம் மகிந்தன் என்பவன் இலங்கையின் அனுராதபுர இராசதானியை ஆண்ட அரசர்களுள் ஒருவனாவான். இவன் அனுராதபுரத்தை 787 தொடக்கம் 807 வரை ஆட்சி செய்தான். இவன் இரண்டாம் லம்பகர்ண வம்சத்தைச் சேர்ந்தவன்.  இவன் தனது மைத்துனனான ஆறாம் அக்கபோதியின் பின்னர் ஆட்சிபீடம் ஏறினான். இவனின் பின் இரண்டாம் மகிந்தன் ஆட்சி பீடம் ஏறினான்.

இவற்றையும் பார்க்க
 ஆட்சியாளர் பட்டியல், இலங்கை
 இலங்கை வரலாறு

வெளி இணைப்புகள் 
 இலங்கையின் அரசர்களும் ஆட்சியாளர்களும்
 கோர்டிங்டனின் (Codrington) இலங்கையின் (Ceylon) சுருக்க வரலாறு

அனுராதபுர மன்னர்கள்
உணவு ஆற்றல் உள்ளெடுத்தல் அடிப்படையில் நாடுகளின் பட்டியல்

இது ஒரு உணவு ஆற்றல் உள்ளெடுத்தல் அடிப்படையில் நாடுகளின் பட்டியல் ஆகும்.

ஐக்கிய நாடுகளின் உணவு மற்றும் வேளாண்மை அமைப்பு ஒருநாளுக்கான உணவு ஆற்றல் ஒருவருக்கு  இருக்க வேண்டும் என்கிறது.

உசாத்துணை 

நாடுகள் தொடர்பான பட்டியல்கள்
நான்கீத்தைலமோனியம் அயோடைடு

நான்கீத்தைலமோனியம் அயோடைடு (Tetraethylammonium iodide) என்பது C8H20N+I−.என்ற மூலக்கூற்று வாய்ப்பாடு கொண்ட  ஒரு கரிம வேதியியல் சேர்மமாகும். நான்கிணைய அமோனியச் சேர்மமான இது மருந்தியல் மற்றும் உடலியங்கியல் ஆய்வுகளுக்கு அவசியமான நான்கீத்தைலமோனியம் அயனிகளுக்கு ஆதாரமாகப் பயன்படுகிறது. கரிம வேதியியல் தொகுப்பு வினைகளுக்கும் இச்சேர்மம் பயன்படுத்தப்படுகிறது.

தயாரிப்பு 
மூவெத்திலமைன் மற்றும் எத்தில் அயோடைடு ஆகியனவற்றை வினைபுரியச் செய்து நான்கீத்தைலமோனியம் அயோடைடு தயாரிக்கப்படுகிறது. வணிக ரீதியாகவும் இது விற்பனைக்குக் கிடைக்கிறது.

அமைப்பு 
நான்கீத்தைலமோனியம் அயோடைடின் படிக அமைப்பும் உறுதிபடுத்தப்பட்டுள்ளது.

செயற்கைப் பயன்பாடுகள் 
நான்கீத்தைலமோனியம் அயோடைடு முன்னிலையில் ஆல்க்கைன்களுடன் அயோடின் ஒருகுளோரைடு சேர்த்து வினைபுரியச் செய்து ஈரயோடோ ஆல்க்கீன்கள் தயாரிக்கப்படும் முப்பரிமாண தேர்திறன் உருவாக்கத்தில் பயன்படுகிறது. 

கார்பாக்சிலிக் அமிலங்களின் எத்திலீன் கார்பனேட்டு மற்றும் அமில N-H குழுக்களைக் கொண்ட வேற்றணு வளையங்கள் வழியாக 2-ஐதராக்சி எத்திலேற்றம் (CH2-CH2-OH இணைதல்) அடைதல் வினை. உதாரணமாக பென்சோயிக் அமிலம் 2- ஐதராக்சி எத்தில் பென்சோயேட்டு எசுத்தராக மாற்றமடையும் வினையைக் குறிப்பிடலாம். நான்கீத்தைலமோனியம் அயோடைடு முன்னிலையில் பென்சோயிக் அமிலத்துடன் எத்திலீன் கார்பனேட்டு சேர்க்கப்பட்டுதான் இம்மாற்றம் நிகழ்கிறது
   
புளோரினின் ஓரிடத்த ஈரால்கைலேற்ற வினை,  அனிலீனின் N,N- ஈரால்கைலேற்றம் மற்றும் நீர்த்த சோடியம் ஐதராக்சைடு மற்றும் ஆல்க்கைல் ஆலைடுகள் பயன்படுத்தி நிகழும் கார்பசோலின் N ஆல்கைலேற்ற வினை ஆகியவற்றில் தறுவாய் மாற்று வினையூக்கியாகப் பயன்படுகிறது

மேற்கோள்கள் 

அயோடைடுகள்
டெட்ராயெத்திலமோனியம் உப்புகள்

.
வெள்ளீயம்(IV) அயோடைடு

வெள்ளீயம்(IV) அயோடைடு (Tin(IV) iodide) என்பது SnI4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும் இது சிடானிக் அயோடைடு என்றும் அழைக்கப்படுகிறது. இந்த நான்முக வடிவச் சேர்மம் அடர் ஆரஞ்சு நிறத்தில் திண்மமாகப் படிகமாகிறது. பென்சீன் போன்ற முனைவற்ற கரைப்பான்களில் எளிதாகக் கரைகிறது.
 
அயோடின் மற்றும் வெள்ளீயம் ஆகியனவற்றை வினைபுரியச் செய்து வழக்கமாக வெள்ளீயம்((IV) அயோடைடு தயாரிக்கப்படுகிறது:
Sn  +  2 I2  →   SnI4

நீருடன் சேர்க்கப்பட்டால் வெள்ளீயம்((IV) அயோடைடு நீராற்பகுப்பு அடைகிறது.[3]  நீர்த்த ஐதரோகுளோரிக் அமிலத்துடன் இது வினைபுரிந்து அரிய வகை உலோக அறு அயோடைடு அயனி உருவாகிறது In aqueous hydroiodic acid, it reacts to form a rare example of a metal hexaiodide:
 SnI4  +  2 I−  →   [SnI6]2−

மேற்கோள்கள்

இவற்றையும் காண்க 
வெள்ளீயம்(II) அயோடைடு
வெள்ளீயம்(IV) குளோரைடு

அயோடைடுகள்
உலோக ஆலைடுகள்
வெள்ளீய(IV) சேர்மங்கள்
மத்தியகால இந்தியா

மத்தியகால இந்தியா (Medieval India) என்பது கி. பி எட்டாம் நூற்றாண்டு முதல் பதினெட்டாம் நூற்றாண்டு முடிய இந்தியத் துணைக் கண்டத்தின் வரலாற்று காலத்தைக் குறிப்பதாகும்.

மத்தியகால இந்தியா மேலும் இரண்டு பகுதிகளாகப் பிரிக்கப்பட்டுள்ளது. ஒன்று எட்டாம் நூற்றாண்டு முதல் பதின்மூன்றாம் நூற்றாண்டு முடிய முதல் பகுதியாகவும், ஒன்பதாம் நூற்றாண்டு முதல் பதின்மூன்றாம் நூற்றாண்டு முடிய உள்ள காலத்தை இறுதிப் பகுதியாகக் கணக்கிட்டுள்ளனர் வரலாற்று ஆய்வாளர்கள்.

சில வரலாற்று ஆய்வாளர்கள், மத்தியகால இந்தியா வரலாறு கி. பி எட்டாம் நூற்றாண்டில் துவங்கி, முகலாயப் பேரரசு துவங்கிய ஆண்டான 1526இல் முடிவதாக கூறுகின்றனர்.

மத்தியகால இந்திய அரசுகள் 
 காமரூப பேரரசு கி பி 350 - 1140 
 கார்கோடப் பேரரசு கி பி 625 - 885 
 பாலப் பேரரசு 750–1174 
 இராஷ்டிரகூடப் பேரரசு  753–982 
 பரமாரப் பேரரசு  800–1327
 யாதவப் பேரரசு 850–1334 
 காமரூப பால அரசமரபு 900 - 1100
 ராஜபுத்ர அரசுகள் 900 - 1200
 சோலாங்கிப் பேரரசு  960 – 1243  
 சோழப் பேரரசு   826 – 1216 
 லெகரா பேரரசு   1003  - 1320
 போசளப் பேரரசு  1040 – 1346 
 சென் பேரரசு   1070 – 1230 
 கிழக்குக் கங்கப் பேரரசு  1078 – 1434 
 சோழ பேரரசு 826-1216
 காகதீய அரசு 1083 – 1323
 காலச்சூரி பேரரசு  1130 – 1184
 தேவா பேரரசு 1200-1300
 கொச்சி இராச்சியம் 1200 - 1947
 அகோம் பேரரசு  1228–1826
 தில்லி சுல்தானகம் 1206–1526
 மதுரை சுல்தானகம் 1335 - 1378
 தக்காணத்து சுல்தானகங்கள்  1490–1596 
 ரெட்டிப் பேரரசு  1325–1448
 விஜயநகரப் பேரரசு 1336–1646 
 மைசூர் அரசு  1399 - 1950
 கஜபதி பேரரசு 1434 - 1541 
 முகலாயப் பேரரசு  1526–1803 
 மதுரை நாயக்கர்கள்  1529 - 1616
 தஞ்சை நாயக்கர்கள் 1532 - 1673
 மராட்டியப் பேரரசு  1674–1818
 தஞ்சாவூர் மராத்திய அரசு  1674 – 1855
 துராணிப் பேரரசு  1747–1823
 திருவிதாங்கூர் 1758 – 1948
 சீக்கிய சிற்றரசுகள்  1716 - 1799
 சீக்கியப் பேரரசு 1799–1849

மேற்கோள்கள்

வெளி இணைப்புகள் 
 History and Culture Medieval India

இந்திய வரலாறு